Motlanthe kanselleer glo besoek aan Madiba | Nuus24
Wes-Kaap steun Motlanthe Limpopo kies Motlanthe
Madiba ontspanne, gesond
Johannesburg – Adj.pres. Kgalema Motlanthe het 'n besoek aan pres. Nelson Mandela by sy huis in Qunu dié week gekanselleer, het die Sunday Times berig."Al wat ek weet is dat daar 'n beplande besoek aan Mandela was, maar dat die adjunkpresident besluit het om dit te kanselleer om na sake van die staat om te sien," het Thabo Masebe, Motlanthe se woordvoerder, aan die koerant gesê.Motlanthe was volgens die koerant veronderstel om Mandela Vrydag te besoek, waarna hy 'n ANC-vergadering in Mthatha sou toespreek. Mandela is Saterdag in 'n hospitaal in Pretoria opgeneem.Die presidensie het Saterdagmiddag gesê Mandela, 94, is in 'n hospitaal opgeneem vir "mediese toetse".Pres. Jacob Zuma het intussen in 'n verklaring gesê daar is nie rede tot kommer nie.– Volg Nuus24 op Twitter.